**JEDNOTLIVCI**

***Deti:***

**Zlaté pierko**

Ak máte vo svojich radoch dieťa, alebo mladého človeka do 18 rokov dlhodobo aktívne v záujmovom útvare, alebo je vašou pravou rukou v ÚO pri organizovaní akých koľvek podujatí, práve pre neho je určené toto vyznamenanie.

 Navrhujú ho deti zo svojho stredu a to maximálne jeden návrh za rok v príslušnom kolektíve (spravidla záujmovom útvare).

Toto vyznamenanie môžete udeľovať aj priamo vo svojich ÚO.

Z Vašich návrhov vyberieme a 2 deťom bude vyznamenanie odovzdané na stretnutí Fénixácky dobrovoľník roka 2013 v Oščadnici.

***Dospelí:***

**Zlaté krídlo**

Je určené členom DO FÉNIX starším ako 18 rokov. Priznáva sa za zásluhy a významnú pomoc pri rozvoji DO FÉNIX. Určite sa nájdu aktívni členovia aj vo vašich radoch. Čakáme na vaše návrhy. Všetky návrhy posúdime v zmysle Smerníc o odmenách a vyznamenaniach v DO FÉNIX.

Z Vašich návrhov vyberieme a 2 najaktívnejším bude vyznamenanie odovzdané na stretnutí Fénixácky dobrovoľník roka 2013 v Oščadnici.

**Veľké srdce**

**Toto ocenenie sa udeľuje nečlenom DO FÉNIX. Určite má veľké srde ten, kto prenechá priestor svojmu partnerovi, dieťaťu, spolupracovníkovi na dobrovoľníctvo a prácu s deťmi a mládežou. Za pochopenie, podporu a pomoc DO FÉNIX si toto ocenenie určite zaslúži.**

Z Vašich návrhov vyberieme a 2 najaktívnejším bude vyznamenanie odovzdané na stretnutí Fénixácky dobrovoľník roka 2013 v Oščadnici.

**Odvážny čin**

 **Je ocenenie, ktoré nie je vekom obmedzené.** Udeľuje sa členom DO FÉNIX za príkladný hrdinský čin (záchrana ľudského života s nasadením vlastného), za pomoc pri živelných katastrofách a záchrane majetku, alebo za výnimočný čin pre DO Fénix

Pokiaľ sa vo vašich radoch objavil niekto kto týmto kritériám zodpovedá, čakáme na váš návrh.

**KOLEKTÍVY**

**Správna cesta**

Na správnej ceste je určite ten základný kolektív, ktorý pravidelne a systematicky pracuje, má dobré nápady a jeho prácu si všimli aj ostatní.

Ak takýto kolektív navrhnete na ocenenie, Slovenská rada Fénixu mu ho z radosťou udelí.

Z Vašich návrhov vyberieme  2 ZK , ktorým bude odovzdané ocenenie na stretnutí Fénixácky dobrovoľník roka 2013 v Oščadnici.

 **Skvelý nápad**

Realizovala vaša ÚO projekt o ktorom by mali vedieť ostatní? Bol to skvelý nápad hodný povšimnutia? Toto ocenenie vám právom patrí Napíšte nám o ňom. SRF udelí za najlepší nápad ocenenie, ktoré bude odovzdané na stretnutí v Oščadnici

**Pierko pomoci**

Pomohol vám významnou mierou obecný úrad, firma či iné občianske združenie? Zaslúži si ocenenie Pierko pomoci. Navrhnite na toto ocenenie kolektívy, inštitúcie o ktorých by mali vedieť aj ostatní, hoci nie sú súčasťou DO FÉNIX.